සිද්ධියේ ප්‍රධාන සැකකරු වන 31 හැවිරිදි බමුණූආරච්චිගේ රුක්ෂාන් හෙවත් උක්ෂාන් නැමත්තා ඊයේ රාත්‍රීයේ කොටහේන සුපිරි වෙළඳසැලක් අසලදී පොලිස් විශේෂ කාර්ය බලකාය අත්අඩංගුවට ගනු ලැබුවේ මෙරට නිෂ්පාදිත රිවෝල්වරයක් ද සමගයි.එසේම, ඊට සම්බන්ධ තවත් සැකකරුවන් දෙදෙනෙකු වැල්ලම්පිටිය සහ මාලිගාවත්ත ප්‍රදේශවලදී කොළඹ අපරාධ කොට්ඨාශය මගින් ඊයේ අත්අඩංගුවට ගත්තා. 31 හැවිරිදි වියේ පසුවන ඔවුන් කොළොන්නාව, මාලිගාවත්ත ප්‍රදේශවල පදිංචිකරුවන් වන අතර, ඉන් එක් සැකකරුවෙකු ඒ වනවිට තුවාල ලබා සිටි බැවින් පොලිස් ආරක්ෂාව යටතේ කොළඹ ජාතික රෝහලට ඇතුළත් කෙරුණා.පසුගිය 30 වනදා පස්වරු 05ට පමණ සිදුවු මෙම වෙඩි තැබීමෙන් තුවාල ලැබු පුද්ගලයා මේ වන විට කොළඹ - ජාතික රෝහලේ දැඩි සත්කාර ඒකකයේ ප්‍රතිකාර ලබනවා.